El taller de teatre “Gaudeix expressant-te” acomiada el curs, el 26 de juny
2025-07-24

Dimecres que ve 26 de juny, el Centre Social Ausiàs March de Burjassot acollirà el final de curs del Taller de Teatre “Gaudeix Expressant-te”, una activitat impulsada per la Regidoria d’Igualtat i Feminisme de l’Ajuntament de Burjassot, dirigida per Yolanda Andrés, des de la Unitat d’Igualtat- Espai Dona.

Les alumnes del taller, dirigides per l’actriu i dramaturga Antonia Bueno, posaran en escena l’obra “Tejedoras”, a partir de les 18.00 hores.

Amb esta representació, es posarà fi al taller que, a través del joc dramàtic, ofereix ferramentes d’apoderament, autoestima i autoconeixement a dones empadronades en el municipi que desitgen trobar “un espai on riure, interpretar, gaudir i, fins i tot, transformar les seues debilitats en noves capacitats”, tal com han assenyalat des d’Espai Dona.